**DEBRECENI EGYETEM KOSSUTH LAJOS GYAKORLÓ GIMNÁZIUMA ÉS ÁLTALÁNOS ISKOLÁJA**

**Kossuth utcai feladatellátási hely**



**A logót készítette: Káli Annamária**

**Beiskolázási információk a 2023/2024-es tanévre**

**A 2023/2024-ES TANÉVBEN INDULÓ**

**ELSŐS OSZTÁLYOK**

**Kossuth utcai feladatellátási hely**

 Az intézmény Kossuth utcai feladatellátási helye nyitott, a szülőkkel együttműködő, gyermekbarát iskola, ahol a tanulók minőségi oktatást és magas szintű érzelmi nevelést kapnak. A magyar, a matematika és az idegen nyelvi képzés már az alsó tagozattól kezdődően központi szerepet kap.

 A 2023/2024-es tanévben három azonos tantervű első osztályt indítunk. Célunk, hogy első osztálytól megalapozzuk a továbbhaladáshoz szükséges biztos tudást, ezért az alsó évfolyamokon a magyar nyelv és irodalom és a matematika tantárgyakat erősítettük meg. Az idegen nyelveket szakkörként már 2. évfolyamon, órakeretben 3. évfolyamon elkezdjük oktatni, hogy elkészítsük az emelt szintű oktatást. Minden osztályban válaszható idegen nyelv az angol és a német nyelv is.

 Az osztályok között teljes az átjárhatóság, így 5. osztálytól tanulóink érdeklődésüknek és képességeiknek megfelelően választhatnak az emelt szintű képzést megvalósító osztályaink között:

1. emelt szintű matematika-informatika orientáció
2. emelt szintű idegen nyelv (középfokú nyelvvizsga kimenettel)
3. emelt szintű matematika-természettudomány orientáció
4. humán orientáció

A gyermekek délutáni felügyeletét 1-6. évfolyamig napközis foglalkozások, 7-8. évfolyamon tanulószoba keretében biztosítjuk. A tanórákon kívül gazdag szakköri és sportköri kínálattal várjuk a

gyermekeket: felzárkóztatás, tehetséggondozás, néptánc, jóga, angol/német, énekkar, sakk, bábjáték, mese- és ökoszakkör, kosárlabda, labdarúgás, matematika, tenisz, szertorna, ritmikus sportgimnasztika. A Zeneiskolával együttműködve adunk helyet a szolfézs- és zongoraóráknak. Rendszeresen járnak tanulóink többek között színházba, bábszínházba, a Tímár-házba.

**Tanítóink az első évfolyamon:**

**1.a** Keneseiné Szabó Ildikó **-** Ragályiné Szabó Enikő

**1.b** Balogh Ágnes Katalin – Vargáné Keresztes Edina

**1.c** Lovas Erika – Simon Edit

**Beiskolázási programjainkról bővebben iskolánk honlapján**

**(www. kiskossuth.unideb.hu) tájékozódhatnak:**

* Szülők személyes találkozása a leendő elsős tanító nénikkel

 2022. október 26. (szerda) 17 óra

* Nyílt napok a leendő elsősök számára (Regisztrációhoz kötött)

2022. november 9-10. (szerda – csütörtök)

* Adventi játszóház a gyermekek részére (Regisztrációhoz kötött)

2022. december 7. és 9. (szerda és péntek)

* Tanóra részletek megjelenése a honlapon:

 2022. december 19. (hétfő)

* Tanórán kívüli foglalkozások videójának megjelenése a honlapon

2023. január 4. (szerda)

***Minden érdeklődőt szeretettel várunk!***

**A legfontosabb határidők:**

* **2022. december 19.** A jelentkezési lapok letölthetők az iskola honlapjáról a dokumentumtárból. (www. kiskossuth.unideb.hu)

A jelentkezési lapokat kitöltve és aláírva postai úton az iskola címére, vagy személyesen a titkárságon 7.30-15.00-ig (4024 Debrecen, Kossuth utca 33.) várjuk. A borítékra írják rá: „Elsős felvételi”.

* **2023. január 20.** A jelentkezési lapok leadásának (postára adásának) végső határideje.
* **2023. február 7.** Döntés a felvételi kérelmekről. A határozatokat ezt követően postai úton juttatjuk el Önökhöz.

A folyamatos tájékoztatás, a programok részletes ismertetése honlapunkon (www. kiskossuth.unideb.hu) érhető el.

**Hívjuk és várjuk Önöket:**

**Denichné Hajdu Mónika Tímea**

intézményvezető

**Csomorné Albert Tímea és Kálmánchelyi-Papp Hajnalka**

intézményvezető-helyettesek